cyanic-selkie/wikianc huggingface dataset:
ნოვაკ ჯოკოვიჩი
2012: მეხუთე დიდი სლემის ტიტული და 3 მასტერსი
თიხის საფარზე ნათამაშები 4 ტურნირიდან, ჯოკოვიჩი 3-ის ფინალში გავიდა და სამივე მატჩში ნადალთან დამარცხდა , მათ შორის საფრანგეთის ღია პირველობის ფინალში. აღსანიშნავია, რომ ეს სერბი ჩოგბურთელის პირველი ფინალი იყო თიხის დიდი სლემის ტურნირზე.
უიმბლდონზე ჯოკოვიჩმა ნახევარფინალამდე მიაღწია, სადაც ფედერერთან დამარცხდა: 3–6, 6–3, 4–6, 3–6.
2012 წლის ზაფხულის ოლიმპიურ თამაშებზე ლონდონში, ჯოკოვიჩი ნახევარფინალში დამარცხდა ენდი მარისთან, ხოლო შემდეგ მატჩზე მესამე ადგილისთვის არგენტინელ ხუან მარტინ დელ პოტროსთან დათმო მატჩი.
ჯოკოვიჩმა კანადის მასტერსი რიშარ გასკეს დამარცხების შემდეგ ზედიზედ მეორედ მოიგო და შემდეგ ცინცინატის მასტერსის ფინალშიც გავიდა, თუმცა ფედერერთან ორ სეტში დამარცხდა. აშშ-ის ღია პირველობაზე, ჯოკოვიჩი ზედიზედ მესამედ გავიდა ფინალში, სადაც მძიმე 5 სეტიან მატჩში ენდი მარისთან დამარცხდა. ეს იყო ბრიტანელის კარიერაში პირველი დიდი სლემის ტიტული.
შემოდგომაზე ჯოკოვიჩმა ჩინეთის ღია პირველობა და შანხაის მასტერსი მოიგო. პარიზის მასტერსზე წარუმატებლად გამოსვლის შემდეგ, სერბმა წლის შემაჯამებელი ტურნირი კარიერაში მეორედ მოიგო, ფინალში როჯერ ფედერერის ორ სეტში დამარცხების შემდეგ.
2013: ავსტრალიის ღია პირველობის მეოთხე ტიტული და 3 მასტერსი
left|thumb|ჯოკოვიჩი საფრანგეთის ღია პირველობაზე 2013 წელს. იანვარში ჯოკოვიჩმა ავსტრალიის ღია პირველობა ზედიზედ მესამედ მოიგო ენდი მარის 4 სეტში დამარცხების შემდეგ. ეს იყო სერბის კარიერაში მე-6 დიდი სლემის ტიტული.
მარტში მან დუბაის ტურნირი კარიერაში მეოთხედ მოიგო. ფინალში სერბმა ტომაშ ბერდიხი დაამარცხა. ინდიან უელსის მასტერსის ნახევარფინალში ჯოკოვიჩი დელ პოტროსთან, ხოლო მაიამის მეოთხე რაუნდში ტომი ჰაასთან დამარცხდა.
აპრილში ჯოკოვიჩმა მონტე-კარლოს მასტერსის ფინალში ნადალი ორ სეტში დაამარცხა და პირველად მოიგო აღნიშნული ტურნირი. აღსანიშნავია, რომ ეს იყო ნადალის მეორე მარცხი კარიერაში მონტე-კარლოში და ამ წაგებით მას ამ ტურნირზე 46 მატჩიანი მოგებათა სერია შეუწყდა. მადრიდის მასტერსის მეორე რაუნდში ჯოკოვიჩი ბულგარელ გრიგორ დიმიტროვთან, ხოლო რომში ბერდიხთან მეოთხედფინალში დამარცხდა. საფრანგეთის ღია პირველობაზე ჯოკოვიჩმა ნახევარფინალამდე მიაღწია, სადაც მძიმე 5 სეტიან მატჩში ნადალთან წააგო: 4–6, 6–3, 1–6, 7–6(7–3), 7–9.
უიმბლდონზე ჯოკოვიჩი ფინალში გავიდა, სადაც ენდი მარისთან სამ სეტში დამარცხდა: 4–6, 5–7, 4–6.
აგვისტოში კანადის მასტერსზე ჯოკოვიჩი ნახევარფინალში ნადალთან, ხოლო ცინცინატის მეოთხედფინალში იზნერთან დამარცხდა. აშშ-ის ღია პირველობაზე ჯოკოვიჩი ზედიზედ მეოთხედ გავიდა ფინალში, სადაც ნადალთან ოთხ სეტში დამარცხდა.
ჯოკოვიჩი და ნადალი კვლავ შეხვდნენ ერთმანეთს, ამჯერად ჩინეთის ღია პირველობის ფინალში. სერბმა ორ სეტში გაიმარჯვა: 6–3, 6–4. ჯოკოვიჩმა განაგრძო გამარჯვებები და ზედიზედ სამი ტურნირი მოიგო. შანხაის მასტერსის ფინალში მან დელ პოტრო, პარიზის მასტერსის ფინალში დავიდ ფერერი , ხოლო წლის შემაჯამებელი ტურნირის ფინალში ნადალი დაამარცხა და წელიწადი 7 მოგებული ტურნირით დაასრულა.
2014: უიმბლდონის მეორე ტიტული, 4 მასტერსი და რეიტინგში პირველ ადგილზე დაბრუნება
აპრილში მონტე-კარლოს მასტერსზე, ჯოკოვიჩმა ნახევარფინალამდე მიაღწია, სადაც ფედერერთან ორ სეტში დამარცხდა. რამდენიმე კვირაში ფინალში ნადალის დამარცხების შემდეგ, ჯოკოვიჩმა რომის მასტერსი კარიერაში მესამედ მოიგო, თუმცა ესპანელმა რევანში საფრანგეთის ღია პირველობის ფინალში აიღო, როდესაც 4 სეტში სძლია მეტოქეს.
ივლისში ჯოკოვიჩმა უიმბლდონი კარიერაში მეორედ მოიგო. ფინალში მან ფედერერი მძიმე 5 სეტიან მატჩში დაამარცხა და ნადალის შემდეგ გახდა მეორე ჩოგბურთელი, რომელმაც უიმბლდონის ფინალში შეძლო ფედერერის დამარცხება. ამ გამარჯვებით, ჯოკოვიჩი ისევ პირველ ადგილზე გადავიდა რეიტინგში და გადაასწრო ნადალს.
კანადის მასტერსზე და ცინცინატიში ჯოკოვიჩი მესამე რაუნდებში გამოეთიშა ტურნირებს. სერბი შესაბამისად ჟო-ვილფრიდ ცონგასთან და ესპანელ ტომი რობრედოსთან დამარცხდა. აშშ-ის ღია პირველობაზე, ჯოკოვიჩი ნახევარფინალში მოულოდნელად დამარცხდა იაპონელ კეი ნისიკორისთან 4 სეტში.
ოქტომბერში ჯოკოვიჩმა ჩინეთის ღია პირველობის ფინალში ბერდიხი გაანადგურა ანგარიშით 6–0, 6–2, ხოლო მომავალ კვირას იგი შანხაის მასტერსის ნახევარფინალში ფედერერთან ორ სეტში დამარცხდა. ჯოკოვიჩმა შემდეგ პარიზის მასტერსი სეტის წაუგებლად მოიგო, ხოლო ორ კვირაში მან კარიერაში მეოთხედ მოიგო წლის შემაჯამებელი ტურნირი.
2015: სამი დიდი სლემის ტიტული, 6 მასტერსი და ჯამში 11 ტიტული
left|thumb|ჯოკოვიჩი კანადის მასტერსზე 2015 წელს. 2015 წლის სეზონი ჯოკოვიჩმა კატარის ღია პირველობაზე გამოსვლით დაიწყო, სადაც მეოთხედფინალში ხორვატ ივო კარლოვიჩთან 3 სეტში დამარცხდა. ავსტრალიის ღია პირველობის ნახევარფინალში, ჯოკოვიჩმა ვავრინკას 5 სეტიან მატჩში სძლია და შარშანდელი წაგებისთვის რევანში აიღო. ფინალში სერბმა 4 სეტში სძლია ენდი მარის და კარიერაში მეხუთედ მოიგო ავსტრალიის ღია პირველობა.
თებერვალში ჯოკოვიჩმა დუბაის ტურნირზე მიიღო მონაწილეობა, სადაც ფინალში გავიდა და ფედერერთან ორ სეტში დამარცხდა. ორ კვირაში, სერბმა წინა წლის მსგავსად ინდიან უელსის მასტერსის ფინალში დაამარცხა ფედერერი, შემდეგ კი მაიამის მასტერსიც მოიგო, ენდი მარის ფინალში ძლევის შემდეგ.
ჯოკოვიჩმა განაგრძლო გამარჯვებები და თიხის საფარზე ორი მასტერსი მოიგო. მონტე-კარლოს ფინალში მან ბერდიხი, ხოლო რომის ფინალში ფედერერი დაამარცხა.
საფრანგეთის ღია პირველობის მეოთხედფინალში, ჯოკოვიჩმა რაფაელ ნადალი 3 სეტში – 7–5, 6–3, 6–1 დაამარცხა და რობინ სოდერლინგის შემდეგ გახდა პირველი და სულ ისტორიაში მეორე ჩოგბურთელი, რომელმაც შეძლო ესპანელის დამარცხება საფრანგეთის ღია პირველობაზე. ნახევარფინალში სერბმა მძიმე 5 სეტიან მატჩში ენდი მარის სძლია და ფინალში გავიდა, სადაც პირველი სეტის მოგების მიუხედავად, ვავრინკასთან ოთხ სეტში დამარცხდა.
ჯოკოვიჩი ივლისში უიმბლდონის ფინალში გავიდა, სადაც კვლავ ფედერერს დაუპირისპირდა და 4 სეტში დაამარცხა იგი. სერბი გახდა ისტორიაში პირველი ჩოგბურთელი, რომელმაც ორჯერ შეძლო ფედერერის უიმბლდონზე დამარცხება.
აგვისტოში ჯოკოვიჩი ორივე მასტერსის ფინალში გავიდა, თუმცა ორჯერვე დამარცხდა. კანადის მასტერსზე იგი ენდი მარისთან, ხოლო ცინცინატიში ფედერერთან დამარცხდა. ეს იყო ჯოკოვიჩის მეხუთე წაგებული ფინალი ცინცინატიში, აქედან მესამე ფედერერთან. თუმცა სერბმა რევანში რამდენიმე კვირაში აიღო, როდესაც აშშ-ის ღია პირველობის ფინალში დაამარცხა შვეიცარიელი და კარიერაში მეორედ მოიგო აღნიშნული ტურნირი, ჯამში კი მეათე დიდი სლემის ტიტული.
ჯოკოვიჩმა წლის ბოლომდე ოთხ ტურნირზე მიიღო მონაწილეობა და ოთხივე მოიგო. ჩინეთის ღია პირველობის ფინალში მან ნადალი, შანხაის მასტერსის ფინალში ცონგა , პარიზის მასტერსის ფინალში მარი , ხოლო წლის შემაჯამებელი ტურნირის ფინალში ფედერერი დაამარცხა. ჯოკოვიჩი გახდა პირველი ჩოგბურთელი, რომელმაც ზედიზედ ოთხჯერ შეძლო წლის შემაჯამებელი ტურნირის მოგება. საბოლოოდ ჯოკოვიჩმა წელიწადი 11 მოგებული ტურნირით დაასრულა. 2015 წელი ერთ-ერთი საუკეთესო იყო მის კარიერაში.
2016: ავსტრალიის ღია პირველობის მეექვსე ტიტული და საფრანგეთის ღია პირველობაზე პირველი გამარჯვება
right|thumb|ჯოკოვიჩმა 2016 წელს პირველად მოიგო საფრანგეთის ღია პირველობა და კარიერული დიდი სლემი შეასრულა. იანვარში ჯოკოვიჩმა კატარის ღია პირველობა მოიგო ფინალში ნადალის დამაჯერებლად დამარცხების შემდეგ: 6–1, 6–2. ამ გამარჯვებით, სერბმა კარიერაში მე-60 ტიტული მოიგო. ჯოკოვიჩმა შემდეგ ავსტრალიის ღია პირველობა მეექვსედ გაიმარჯვა. ნახევარფინალში ფედერერის ოთხ სეტში დამარცხების შემდეგ, მან ფინალში ენდი მარის 3 სეტში სძლია. აღსანიშნავია, რომ ჯოკოვიჩის მიერ მოგებული 6 ავსტრალიის ღია პირველობიდან, 4-ის ფინალში მან სწორედ ბრიტანელი დაამარცხა. ამ გამარჯვებით, ჯოკოვიჩი ავსტრალიელ როი ემერსონს გაუთანაბრდა ავსტრალიის ღია პირველობის ტიტულებით.
ჯოკოვიჩმა შემდეგ მომავალი ორი მასტერსის ტურნირი მოიგო. ინდიან უელსის ფინალში სერბმა მილოშ რაონიჩი გაანადგურა – 6–2, 6–0, მაიამის ფინალში კი ნისიკორის ასევე ორ სეტში სძლია და მეექვსედ მოიგო მაიამის მასტერსი.
მონტე-კარლოს მასტერსის მეორე რაუნდში, ჯოკოვიჩი მოულოდნელად დამარცხდა ჩეხ ირჟი ვესელისთან, თუმცა რამდენიმე კვირაში ენდი მარის ფინალში დამარცხებით, მადრიდის მასტერსი მოიგო. მარიმ რომის მასტერსის ფინალში აიღო რევანში, როდესაც ორ სეტში – 6–3, 6–3 დაამარცხა სერბი მეტოქე.
ჯოკოვიჩი და მარი კვლავ შეხვდნენ ერთმანეთს, ამჯერად საფრანგეთის ღია პირველობის ფინალში. სერბმა მოიგო მატჩი 4 სეტში ანგარიშით 3–6, 6–1, 6–2, 6–4 და კარიერაში პირველად დაეუფლა საფრანგეთის ღია პირველობის ტიტულს. ამ მოგებით, ჯოკოვიჩმა კარიერული დიდი სლემი შეასრულა. ეს ტიტული ჯოკოვიჩის კარიერაში 65-ე იყო.
უიმბლდონზე ჯოკოვიჩი მესამე რაუნდში მოულოდნელად დამარცხდა ამერიკელ სემ ქუერისთან: 6–7(6–8), 1–6, 6–3, 6–7(5–7).
ივლისში სერბმა კანადის მასტერსი კარიერაში მეოთხედ მოიგო. ფინალში მან კეი ნისიკორი ორ სეტში დაამარცხა. ეს იყო ჯამში 30-ე მასტერსის ტიტული სერბის კარიერაში. 2016 წლის ზაფხულის ოლიმპიურ თამაშებზე რიო-დე-ჟანეიროში, ჯოკოვიჩი პირველივე რაუნდში დამარცხდა ხუან მარტინ დელ პოტროსთან: 6–7(4–7), 6–7(2–7). ჯოკოვიჩი შემდეგ აშშ-ის ღია პირველობის ფინალში გავიდა, სადაც ვავრინკასთან ოთხ სეტში დამარცხდა.
შემოდგომაზე შანხაის მასტერსზე ჯოკოვიჩი ნახევარფინალში ესპანელ რობერტო ბაუტისტა აგუტთან, ხოლო პარიზის მასტერსის მეოთხედფინალში მარინ ჩილიჩთან დამარცხდა. წლის ბოლოს, წლის შემაჯამებელი ტურნირის ფინალში, ჯოკოვიჩი ენდი მარისთან ორ სეტში დამარცხდა. ამ წაგებით, ჯოკოვიჩმა მარის რეიტინგში პირველი ადგილი დაუთმო. სეზონის ბოლოს, ჯოკოვიჩმა და მისმა მწვრთნელმა – მსოფლიოს ყოფილმა პირველმა ჩოგანმა, გერმანელმა ბორის ბეკერმა შეწყვიტეს თანამშრომლობა სამწლიანი ერთად მუშაობის შემდეგ. .
2017: ტრავმიანობა და ხანგრძლივი შესვენება
თებერვალში და მარტში ჯოკოვიჩმა მექსიკის ღია პირველობაზე და ინდიან უელსის მასტერსზე მიიღო მონაწილეობა, თუმცა ორივეჯერ ავსტრალიელ ნიკ კირიოსთან სეტის მოგების გარეშე დამარცხდა. მონტე-კარლოს მასტერსის მეოთხედფინალში ჯოკოვიჩი ბელგიელ დავიდ გოფენთან, მადრიდის ნახევარფინალში ნადალთან , ხოლო რომის მასტერსის ფინალში ალექსანდრე ზვერევთან ორ სეტში დამარცხდა. იმავე დღეს, მსოფლიოს ყოფილი პირველი ჩოგანი, ამერიკელი ანდრე აგასი ჯოკოვიჩის მწვრთნელი გახდა. აგასიმ სლოვაკი მარიან ვაიდა ჩაანაცვლა, რომელიც 2006 წლიდან სერბი ჩოგბურთელის ერთ-ერთი მწვრთნელი იყო. საფრანგეთის ღია პირველობაზე ჯოკოვიჩმა მეოთხედფინალამდე მიაღწია, სადაც ავსტრიელ დომინიკ ტიმთან სამ სეტში დამარცხდა.
უიმბლდონამდე ჯოკოვიჩმა ისტბორნის ჩემპიონატის ტურნირზე მიიღო მონაწილეობა, რომელიც ბალახის საფარზე ტარდება. იგი ფინალში გავიდა, სადაც გაელ მონფილსი ორ სეტში დაამარცხა. უიმბლდონზე სერბმა მეოთხედფინალამდე მიაღწია, სადაც პირველი სეტის წაგების შემდეგ იდაყვის ტრავმის გამო მოუწია თამაშის ნაადრევად დასრულება ტომაშ ბერდიხთან.
26 ივლისს ჯოკოვიჩმა განაცხადა, რომ გამოტოვებდა 2016 წლის დარჩენილ ტურნირებს, მათ შორის აშშ-ის ღია პირველობას, იდაყვის ტრავმის ბოლომდე მოსარჩენად.
2018: დაბრუნება, ორი დიდი სლემის ტიტული და პირველი ადგილი რეიტინგში
ჯოკოვიჩმა 2018 წლის სეზონი ამხანაგურ ტურნირზე მონაწილეობით დაიწყო, შემდეგ კი ავსტრალიის ღია პირველობაზე იასპარეზა, სადაც მეოთხე რაუნდში სამხრეთ კორეელ ჰიონ ჩონთან სამ სეტში დამარცხდა. იანვრის ბოლოს, სერბმა იდაყვზე ოპერაცია გაიკეთა.
მარტში ჯოკოვიჩმა ინდიან უელსის და მაიამის მასტერსებზე წარუმატებლად იასპარეზა. ორივე ტურნირზე იგი მეორე რაუნდში გამოეთიშა ასპარეზობას. აპრილში სერბი მონტე-კარლოს მასტერსზე დომინიკ ტიმთან, ხოლო ბარსელონის ღია პირველობაზე სლოვაკ მარტონ კლიჟანთან ადრეულ ეტაპებზე დამარცხდა. მონტე-კარლოში გამოსვლამდე, ჯოკოვიჩმა მის ყოფილ მწვრთნელთან – მარიან ვაიდასთან განაახლა მუშაობა. მადრიდის მასტერსზე სერბი ჩოგბურთელი ბრიტანელ კაილ ედმუნდთან, ხოლო რომში რაფაელ ნადალთან ნახევარფინალში ორ სეტში დამარცხდა. საფრანგეთის ღია პირველობაზე ჯოკოვიჩმა მეოთხედფინალამდე მიაღწია, სადაც იტალიელ მარკო ჩეკინატოსთან ოთხ სეტში მოულოდნელი მარცხი განიცადა.
ივნისში ბალახის სეზონი დაიწყო. ჯოკოვიჩი დედოფლის კლუბის ჩემპიონატის ფინალში გავიდა, სადაც მარინ ჩილიჩთან სამ სეტიან მძიმე მატჩში დამარცხდა, რომელიც სამ საათს გაგრძელდა. უიმბლდონზე სერბი მე-12 ჩოგნად იყო განთესილი. მან ნახევარფინალამდე დამაჯერებლად მიაღწია, სადაც ნადალს დაუპირისპირდა. ხუთ სეტიანი მატჩი ხუთ საათს და 17 წუთს გაგრძელდა და საბოლოოდ ჯოკოვიჩმა შეძლო გამარჯვება 6–4, 3–6, 7–6(11–9), 3–6, 10–8. ეს იყო უიმბლდონის ისტორიაში მეორე ყველაზე ხანგრძლივი ნახევარფინალი. ფინალში ჯოკოვიჩმა სამხრეთ აფრიკის რესპუბლიკის წარმომადგენელი კევინ ანდერსონი სამ სეტში დამაჯერებლად დაამარცხა და მეოთხედ მოიგო უიმბლდონი. ჯოკოვიჩმა პირველად მოიგო დიდი სლემის ტიტული 2016 წლის საფრანგეთის ღია პირველობის შემდეგ.
აგვისტოში ჯოკოვიჩი კანადის მასტერსზე გამოვიდა, სადაც მესამე რაუნდში ბერძენ სტეფანოს ციციპასთან დამარცხდა. სერბმა შემდეგ ცინცინატის მასტერსზე იასპარეზა. ნახევარფინალში ჩილიჩის სამ სეტში დამარცხების შემდეგ, ჯოკოვიჩი ფინალში როჯერ ფედერერს დაუპირისპირდა და ორ სეტში დაამარცხა შვეიცარიელი. ამ გამარჯვებით, ჯოკოვიჩმა პირველად მოიგო ცინცინატის მასტერსი და გახდა ისტორიაში პირველი მამაკაცი ჩოგბურთელი, რომელმაც ყველა მასტერსის ტურნირის მოგება შეძლო. ჯოკოვიჩმა ასევე ცინცინატიში 14 მატჩიანი მოგებათა სერია შეუწყვიტა ფედერერს. სერბი შემდეგ აშშ-ის ღია პირველობაზე გამოვიდა, სადაც იგი მე-6 ჩოგნად იყო განთესილი. მან დამაჯერებლად მიაღწია ფინალამდე, სადაც ხუან მარტინ დელ პოტროს სამ სეტში სძლია და მესამედ მოიგო აღნიშნული ტურნირი. ეს იყო ჯოკოვიჩის კარიერაში მე-14 დიდი სლემის ტიტული და ამ მაჩვენებლით იგი პიტ სამპრასს გაუთანაბრდა.
სექტემბრის ბოლოს ჯოკოვიჩმა ლეივერის თასზე პირველად იასპარეზა, სადაც ევროპის ნაკრები წარმოადგინა. ერთეულთა თანრიგში მან კევინ ანდერსონთან დათმო შეხვედრა. წყვილებში მან კარიერაში პირველად ითამაშა როჯერ ფედერერთან ერთად, თუმცა წყვილი კევინ ანდერსონთან და ამერიკელ ჯეკ სოკთან დამარცხდა. მიუხედავად მარცხისა, საბოლოოდ ევროპის ნაკრებმა მაინც დაამარცხა მსოფლიოს ნაკრები და ჯოკოვიჩმა მოიგო აღნიშნული ტურნირი.
ოქტომბერში ჯოკოვიჩმა ფინალში ხორვატი ბორნა ჩორიჩის ძლევით, კარიერაში მეოთხედ მოიგო შანხაის მასტერსი. აღნიშნული ტურნირი, მან სეტის წაუგებლად მოიგო. 31 ოქტომბერს რაფაელ ნადალმა განაცხადა, რომ მოეხსნებოდა პარიზის მასტერსიდან. შედეგად ჯოკოვიჩი მსოფლიო რეიტინგში პირველ ადგილს დაუბრუნდა. პარიზის მასტერსზე ნახევარფინალში ფედერერის სამ სეტიან მძიმე მატჩში დამარცხების შემდეგ, ჯოკოვიჩი ფინალში გავიდა, სადაც რუსეთის წარმომადგენელ კარენ ხაჩანოვთან ორ სეტში მოულოდნელად დამარცხდა.
ნოემბერში წლის შემაჯამებელ ტურნირზე, ჯოკოვიჩი უკვე პირველ ნომრად იყო განთესილი. ჯგუფში მან სამივე მატჩი მოიგო, ნახევარფინალში კევინ ანდერსონი დამაჯერებლად დაამარცხა და ფინალში ალექსანდრე ზვერევს დაუპირისპირდა, რომელსაც სერბმა ჯგუფურ ეტაპზე მარტივად სძლია. გადამწყვეტ მატჩში, ამჯერად ზვერევმა იზეიმა გამარჯვება – 6–4, 6–3. სეზონი ჯოკოვიჩმა რეიტინგში პირველ ადგილზე დაასრულა.
ჯოკოვიჩი–ნადალი
ნოვაკ ჯოკოვიჩი და რაფაელ ნადალი 55-ჯერ დაუპირისპირდნენ ერთმანეთს (ყველაზე მეტი შეხვედრა პროფესიონალურ ეპოქაში). ჯოკოვიჩს მცირე უპირატესობა აქვს: 29–26. ნადალს უპირატესობა აქვს თიხაზე (16–7), ჯოკოვიჩს ჰარდ კორტებზე (18–7), ხოლო ბალახზე მათ 2–2 მოგება აქვთ. დიდი სლემის ტურნირებზე 9 მატჩი მოიგო ესპანელმა და 5 სერბმა.
ჯოკოვიჩი და ნადალი ზედიზედ ოთხი დიდი სლემის ტურნირის ფინალში შეხვდნენ ერთმანეთს: 2011 წლის უიმბლდონის ფინალიდან დაწყებული, 2012 წლის საფრანგეთის ღია პირველობის ფინალით დამთავრებული. ჯოკოვიჩმა სამი მატჩი მოიგო, ხოლო ნადალმა ერთი. განსაკუთრებული აღნიშვნის ღირსია 2012 წლის ავსტრალიის ღია პირველობის ფინალი, რომელიც 5 საათსა და 53 წუთს გაგრძელდა და ყველაზე ხანგრძლივი ფინალია დიდი სლემის ტურნირების ისტორიაში. 2015 წელს, საფრანგეთის ღია პირველობის მეოთხედფინალში გამარჯვებით, ჯოკოვიჩი გახდა მეორე ჩოგბურთელი შვედი რობინ სოდერლინგის შემდეგ, რომელმაც შეძლო ესპანელის დამარცხება თიხის დიდ სლემზე.
ჯოკოვიჩი–ფედერერი
right|thumb|ჯოკოვიჩი ფედერერის წინააღმდეგ 2013 წელს წლის შემაჯამებელი ტურნირის ჯგუფურ ეტაპზე. ნოვაკ ჯოკოვიჩი და როჯერ ფედერერი 47-ჯერ დაუპირისპირდნენ ერთმანეთს. ჯოკოვიჩს უპირატესობა აქვს: 25–22. ჯოკოვიჩი ლიდერობს ჰარდზე 19–17 და ბალახზე 2–1, ხოლო თიხაზე თანაფარდობაა 4–4. დიდი სლემის ტურნირებზე 9 მატჩი მოიგო სერბმა და 6 შვეიცარიელმა.
პირველად დიდი სლემის ფინალში მათ 2007 წლის აშშ-ის ღია პირველობაზე ითამაშეს, როდესაც ფედერერმა სამ სეტში დაამარცხა მეტოქე. 2011 წელს საფრანგეთის ღია პირველობაზე, ნახევარფინალში ფედერერმა 4 სეტში დაამარცხა სერბი და შეუწყვიტა ზედიზედ 41 მატჩიანი მოგებების სერია. ჯოკოვიჩმა აშშ-ის ღია პირველობის ნახევარფინალში აიღო რევანში და 5 სეტიან მძიმე მატჩში დაამარცხა შვეიცარიელი. 2012 წელს უიმბლდონის ნახევარფინალში ფედერერმა სძლია მეტოქეს, ხოლო იმავე ტურნირის ფინალებში 2014 და 2015 წლებში, ჯოკოვიჩმა იზეიმა გამარჯვებები. სერბი გახდა ისტორიაში პირველი ჩოგბურთელი, რომელმაც ორჯერ შეძლო ფედერერის უიმბლდონზე დამარცხება. 2015 წლის აშშ-ის ღია პირველობის ფინალში ისევ ჯოკოვიჩმა დაამარცხა მეტოქე 4 სეტში.
ჩოგბურთელები 18-ჯერ შეხვდნენ ერთმანეთს ფინალებში (ჯოკოვიჩი 12–6), აქედან 8-ჯერ მასტერსის ფინალებში (ჯოკოვიჩი 5–3) და ორჯერ წლის შემაჯამებელი ტურნირის ფინალში (ჯოკოვიჩი 2–0). ჯოკოვიჩმა და ფედერერმა ერთხელ დეივისის თასზეც ითამაშეს (ფედერერი 1–0). 47 შეხვედრიდან 18-ში გადამწყვეტი სეტი გახდა საჭირო.
ჯოკოვიჩი–მარი
ნოვაკ ჯოკოვიჩი და ენდი მარი 36-ჯერ დაუპირისპირდნენ ერთმანეთს. ჯოკოვიჩს ურთიერთშეხვედრებში დიდი უპირატესობა აქვს: 25–11. სერბი ლიდერობს თიხაზე (5–1) და ჰარდ კორტებზე (20–8), ხოლო ბრიტანელს უპირატესობა აქვს ბალახზე (2–0). ასაკში ჩოგბურთელებს შორის სხვაობა მხოლოდ 1 კვირაა.
ჯოკოვიჩი და მარი 10-ჯერ შეხვდნენ ერთმანეთს დიდი სლემის ტურნირებზე. სერბმა 8 მატჩი მოიგო, ბრიტანელმა 2. 10 შეხვედრიდან 7 დიდი სლემის ფინალი იყო, საიდანაც ჯოკოვიჩმა 5 მატჩი მოიგო. მან 4-ჯერ დაამარცხა მარი ავსტრალიის ღია პირველობის ფინალში და ერთხელ საფრანგეთის ღია პირველობის ფინალში 2016 წელს. მარიმ 2012 წელს აშშ-ის ღია პირველობის და 2013 წელს უიმბლდონის ფინალებში სძლია მეტოქეს.
სულ მოთამაშეები ერთმანეთს 19-ჯერ შეხვდნენ ყველა ტურნირის ფინალში (ჯოკოვიჩი 11–8), აქედან 9-ჯერ მასტერსის ფინალებში (5–5) და ერთხელ წლის შემაჯამებელი ტურნირის ფინალში (მარი 1–0). ჩოგბურთელები ერთმანეთს ზაფხულის ოლიმპიურ თამაშებზეც შეხვდნენ (მარი 1–0).
ჯოკოვიჩი–ვავრინკა
ნოვაკ ჯოკოვიჩი და სტანისლას ვავრინკა 24-ჯერ დაუპირისპირდნენ ერთმანეთს. ჯოკოვიჩს ურთიერთშეხვედრებში დიდი უპირატესობა აქვს: 19–5.
მიუხედავად დიდი უპირატესობისა, მოთამაშეებმა ბევრჯერ ითამაშეს დაძაბული მატჩები დიდი სლემის ტურნირებზე, მათ შორის ოთხი ხუთ სეტიანი მატჩი. ჩოგბურთელები შვიდჯერ შეხვდნენ ერთმანეთს დიდი სლემის ტურნირებზე (ჯოკოვიჩი 4–3), აქედან ორჯერ დიდი სლემის ფინალებში და ორივე მატჩი შვეიცარიელმა მოიგო – 2015 წელს საფრანგეთის ღია პირველობაზე და 2016 წელს აშშ-ის ღია პირველობაზე. სულ მოთამაშეები 5 ჯერ შეხვდნენ ერთმანეთს ყველა ტურნირის ფინალში (ვავრინკა 3–2). ჩოგბურთელებმა ერთხელ დეივისის თასზეც ითამაშეს (ჯოკოვიჩი 1–0).
ჯოკოვიჩი–ცონგა
ჩოგბურთელები 7-ჯერ შეხვდნენ ერთმანეთს დიდი სლემის ტურნირებზე, აქედან 6 მატჩი ჯოკოვიჩმა მოიგო. მათი პირველი შეხვედრა 2008 წლის ავსტრალიის ღია პირველობის ფინალი იყო, როდესაც ჯოკოვიჩმა 4 სეტში დაამარცხა მეტოქე და კარიერაში პირველი დიდი სლემის ტიტული მოიგო. აღნიშნული ფინალი ცონგას პირველი და კარიერაში ერთადერთი დიდი სლემის ფინალი იყო. სულ ჩოგბურთელები ყველა ტურნირის ფინალში 4-ჯერ შეხვდნენ ერთმანეთს, აქედან 3 მატჩი სერბმა ჩოგბურთელმა მოიგო. მოთამაშეები ერთხელ ზაფხულის ოლიმპიურ თამაშებზეც დაუპირისპირდნენ ერთმანეთს (ჯოკოვიჩი 1–0).
წლის შემაჯამებელი ტურნირი
ჯე – ჯგუფური ეტაპი
ფინალები: 7 (5–2)
(დ) – დახურული კორტი
სქოლიო
კატეგორია:დაბადებული 22 მაისი კატეგორია:დაბადებული 1987 კატეგორია:სერბი ჩოგბურთელები კატეგორია:ავსტრალიის ღია პირველობის ჩემპიონები ჩოგბურთში კატეგორია:საფრანგეთის ღია პირველობის ჩემპიონები ჩოგბურთში კატეგორია:უიმბლდონის ჩემპიონები კატეგორია:აშშ-ის ღია პირველობის ჩემპიონები ჩოგბურთში კატეგორია:მსოფლიოს პირველი ჩოგნები კატეგორია:იუნისეფის კეთილი ნების ელჩები
მალი-მენეუზი
მალი-მენეუზი (Кесе Мәнәүез; Малый Менеуз) — სოფელი რუსეთის ფედერაციაში, ბაშკირეთის რესპუბლიკის ბიჟბულიაკის რაიონში.
2010 წლის მონაცემებით სოფელში ცხოვრობს 180 ადამიანი. რაიონულ ცენტრ ბიჟბულიაკიდან დაშორებულია 44 კილომეტრით. უახლოესი რკინიგზის სადგურია აკსაკოვო, რომელიც დაშორებულია 6 კმ-ით.
2002 წლის აღწერის მიხედვით მოსახლეობის უმრავლესობას ჩუვაშები შეადგენენ (90 %).
სქოლიო
კატეგორია:ბიჟბულიაკის რაიონის სოფლები
ხინალი
ხინალი (Xınalı) — სოფელი აზერბაიჯანში, გორანბოის რაიონში. მოსახლეობის რაოდენობა  —  865 კაცი.
რესურსები ინტერნეტში
კატეგორია:გორანბოის რაიონის სოფლები
მონტე-ლეონის ეროვნული პარკი
მონტე-ლეონის ეროვნული პარკი (Parque Nacional Monte León) — ეროვნული პარკი არგენტინაში, სანტა-კრუსის პროვინციაში. შეიქმნა 2004 წელს. ფართობი 621 68 კმ². პარკის ტერიტორიაზე წარმოდგენილია არგენტინის პატაგონიისათვის დამახასიათებელი ბიომრავალფეროვნება, ასევე დიდი პალეონტოლოგიური ხეობა.
რესურსები ინტერნეტში
კატეგორია:არგენტინის ეროვნული პარკები კატეგორია:2004 წელს დაარსებული დაცული ტერიტორიები კატეგორია:სანტა-კრუსის პროვინციის დაცული ტერიტორიები
ზამთრის ოლიმპიური თამაშები
thumbnail|ოლიმპიური ცეცხლი ტურინში 2006 წელს. thumb|450px|ზამთრის ოლიმპიური თამაშების ჩატარების ადგილები thumb|450px|ზამთრის ოლიმპიური თამაშების გამარჯვებულების რუკა {{legend|#007f00|ქვეყნები, რომლებმაც ზამთრის ოლიმპიურ თამაშებზე გაიმარჯვეს ერთჯერ}} {{legend|#84b4f4|ქვეყნები, რომლებმაც ზამთრის ოლიმპიურ თამაშებზე გაიმარჯვეს ორჯერ და უფრო მეტჯერ}} {{legend|#ffc400|ქვეყნები, რომლებმაც ზამთრის ოლიმპიურ თამაშებზე გაიმარჯვეს ხუთჯერ და უფრო მეტჯერ}} ზამთრის ოლიმპიური თამაშები — უმსხვილესი საერთაშორისო შეჯიბრება სპორტის ზამთრის სახეობებში, რომელიც ოთხ წელიწადში ერთხელ ტარდება საერთაშორისო ოლიმპიური კომიტეტის ეგიდით. ეს თამაშები პირველად 1924 წელს ჩატარდა, როგორც ზაფხულის თამაშების დამატება. ზოგიერთი ზამთრის სპორტის სახეობა ზაფხულის თამაშებში დამატებულ იქნა 1908 და 1920 წელს. 1924-92 წლებში ზამთრის თამაშები იმავე წელს ტარდებოდა, რაც ზაფხულის. 1994 წლიდან ზამთრის თამაშები ტარდება 2 წლის ინტერვალში ზაფხულის თამაშებიდან.
პრიზიორები
1924—2014 წლებში ჩატარებული ზამთრის ოლიმპიური თამაშების გამარჯვებულები საერთოგუნდურ ჩათვლაში 23 ტურნირის შემდეგ გახდნენ:
კატეგორია:ოლიმპიური თამაშები
ილია თავბერიძე
ილია თავბერიძე (დ. 4 აპრილი, 1969, ოზურგეთი) — ქართველი ჟურნალისტი, მკვლევარი, საქართველოს მე-5 მოწვევის პარლამენტის წევრი.
1992 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ფილოლოგიის ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკიდან „საქართველოს მოქალაქეთა კავშირი“. 2009 წლიდან არის საქართველოს საზოგადოებრივი მაუწყებლის ახალი ამბების დეპარტამენტის კულტურის მიმართულების რედაქტორი. არის საქართველოს რადიოს გადაცემა „რადიოკალენდარის“ ავტორი და წამყვანი. 2006-2018 წლებში იყო ჟურნალ „არაბესკის“ (თბილისის ოპერისა და ბალეტის თეატრის გამოცემა) მთავარი რედაქტორი.
ბიბლიოგრაფია
არის ავტორი რამდენიმე წიგნისა, ასევე სერიია „პუბლიკაციები გურიის მატერიალური და სულიერი მემკვიდრეობის ისტორიიდან“ დამაარსებელი და რედაქტორი.
რესურსები ინტერნეტში
კატეგორია:დაბადებული 4 აპრილი კატეგორია:დაბადებული 1969 კატეგორია:საქართველოს V მოწვევის პარლამენტის წევრები კატეგორია:თბილისის სახელმწიფო უნივერსიტეტის კურსდამთავრებულები კატეგორია:ოზურგეთში დაბადებულები კატეგორია:ქართველი ფილოლოგები
მეორე ჯვაროსნული ლაშქრობა
მეორე ჯვაროსნული ლაშქრობა (1147–1149) — ჯვაროსნების მეორე ლაშქრობა ევროპიდან, რომელიც 1145 წელს დაიწყო, წინა წელს ედესას დაცემის გამო. ედესა პირველი საგრაფო იყო შექმნილი პირველი ჯვაროსნული ლაშქრობის შედეგად (1095-1099) და ასევე პირველი, რომელიც დაეცა. მეორე ლაშქრობა პაპმა ევგენი III-მ გამოაცხადა, და ასევე პირველი ლაშქრობა იყო, რომელსაც ევროპელი მეფეები ხელმძღვანელობდნენ, კერძოდ,საფრანგეთის მეფე ლუი VII და გერმანიის იმპერატორი კონრად III, რამდენიმე სხვა ევროპელი დიდგვაროვანის დახმარებით. ორი მეფის არმიამ დამოუკიდებლად გადაჭრა ევროპა და ოდნავ შეფერხდა ბიზანტიის იმპერატორ მანუელ I კომნენოსის მიერ; ბიზანტიის ტერიტორიის გადაჭრის შემდეგ, ორივე არმია დამოუკიდებლად დაამარცხეს თურქ-სელჩუკებმა. ლუიმ და კონრადმა მათი არმიების ნარჩენებით იერუსალიმში ჩასვლა მოახერხეს და 1148 წელს, დამასკოზე უშედეგო იერიში მიიტანეს. ეს ლაშქრობა დიდი წარუმატებლობა იყო ჯვაროსნებისთვის და დიდი გამარჯვება მაჰმადიანებისთვის. მას შედეგად იერუსალიმის დაცემა და მესამე ჯვაროსნული ლაშქრობა მოჰყვა.
ისტორია
1144 წელს სირიელმა და თურქმა დამპყრობლებმა გაათავისუფლეს ალეპო და შეიჭრნენ ედესის საგრაფოში. მცირე ხნის ალყის შემდეგ, 1144 წლის 24 დეკემბერს ქალაქი ედესა დაეცა. ამას მოჰყვა მთელი ედესის საგრაფოს ოკუპაცია მუსლიმთა მიერ.
ამით ჯვაროსანთა სამეფოებს, ჩრდოლო-აღმოსავლეთით მოეშალათ უმნიშვნელოვანესი დამცავი პლაცტარმი. გარდა ამისა ედესა მდებარეობდა სავაჭროდ მეტად ხელსაყრელ ადგილას სადაც თურქი, არაბი და ევროპელი ვაჭრები ერთად იყრიდნენ თავს. გახშირდა მუსლიმთა თარეში ანტიოქიისა და ტრიპოლის საგრაფოებშიც. საჭირო გახდა მოწყობილიყო ახალი ჯვაროსნული ლაშქრობა.
რომის პაპმა ევგენი III-მ ევროპის მონარქებს მოუწოდა მოეწყოთ ლაშქრობა და გადაერჩინათ ჯვაროსანთა სამფლობელოები აღმოსავლეთში. პაპის მოწოდებას გამოეხმაურა ევროპის ორი უძლიერესი სახელმწიფოს მონარქები, საფრანგეთიდან ლუი VII და გერმანიიდან შტაუფენთა დინასტიის ფუძემდებელი კონრად III.
გერმანული არმია საკმაოდ მრავალრიცხოვანი და ორგანიზებული იყო. ფრანგთა არმია კი არ იყო მობილიზირებული, მაგრამ იყო მრავალრიცხოვანი. ფრანგული ძალების დიდი რაოდენობა გლეხებს წარმოადგენდა.
კონრადმა და ლუიმ მიიღეს გადაწყვეტილება, რომ აეღოთ დამასკი. ლაშქრობა დამასკისკენ 1148 წლის ივლისში დაიწყო. ჯვაროსნებს სულ 50 000 კაცი ჰყავდათ, თურქებს კი ბევრად მცირე. შეტევა და ალყა დამასკიზე 1148 წლის 23 ივლისს დაიწყო. ქალაქი კარგად იყო დაცული. 4 დღის განმავლობაში მიმდინარეობდა ქალაქზე იერიში, თუმცა 27 ივლისს ჯვაროსნებმა ქალაქს ალყა მოხსნეს და აკრისკენ გაემართნენ. ალყის მოხსნის მთავარი მიზეზი უსახსრობა იყო. ჯვაროსნებს არც საკმარისი საჭმელი და არც წყალი აღმოაჩნდათ. შემოდგომაზე შეტევა ხმელთაშუა ზღვის ქალაქ ასკალონზე დაიგეგმა, თუმცა უკვე გულგატეხილი კონრადი და ლუი აღარ იყვნენ დარწმუნებულნი თავის ძალებში და ამიტომ 1149 წლის დასაწისში ორივე მონარქმა წმინდა მიწა სახელგატეხილმა დატოვა. ამას მოჰყვა მუსლიმთა გაძლიერება და 1174 წელს ერთიან სამეფოდ ჩამოყალიბება, რაც 1187 წელს მუსლიმთა მიერ იერუსალიმის აღებით დამთავრდა.
რესურსები ინტერნეტში
კატეგორია:ჯვაროსნული ლაშქრობები კატეგორია:XII საუკუნის ომები კატეგორია:მეორე ჯვაროსნული ლაშქრობა
თეტიდა
თეტიდა (Θέτις, Thetis) — ძველ ბერძნულ მითოლოგიაში — ნერეიდა, ნერევსის და ოკეანიდი დორისის ქალიშვილი, თესალიური გადმოცემით — კენტავრ ქირონის შვილი. „მათი ქვედა წელი  ქერცლით ჰქონდათ დაფარული, როგორც თევზებს“.
თეტიდა შემწე
ჰომეროსის შემდოგ თქმულებებში ჩანს, რომ თეტიდის დახმარებით არგონავტებმა შეძლეს სრუტის გავლა სცილასა (სკილა) და ქარიბდას გვერდით ავლით. ის დაცურავდა დელფინზე ამხედრებული.
ის დაეხმარა დიონისეს ლიკურგიუსისაგან (Λῠκοῦργος) თავის დაღწევაში, ასევე ის დაეხმარა ჰეფესტოსს ლემნოსზე.
წინასწარმეტყველება
თეტიდა გაიზარდა ჰერას მზრუნველობით, და ერთი თქმულების მიხედვით თავი აარიდა ზევსთან კავშირს სწორედ ჰერას გულისათვის. რის გამოც ზევსმა ის მოკვდავთან კავშირი უბრძანა, მისი ქორწინება ჰერამ მოაწყო.
სხვა თქმულებით, თეტიდეს უწინასწარმეთყველეს რომ მისი ვაჟიშვილი მამამისზე უფრო ძლიერი იქნებოდა, რის შესახებ არავინ იცოდა პრომეთეს გარდა. ასე ან მოირებმა ან თემიდამ იწინასწარმეტყველეს, ან პროტეი , ან ეს შეატყობინეს ზევს.
ზევსს სურდა მისი დაუფლება და მისდევდა თეტიდას, როდესაც კავკასიონის მთებს მიაღწია, პრომეთეს შეხვდა, რომელმაც გაუხსნა წინასწარმეტყველობა, შეშინებული ზევსი იმით რომ მისგან გაჩენილი თეტიდას ვაჟი მასვე ჩამოაგდებდა ტახტიდან, გადაწყვიტა ის მოკვდავისათვის მიეთხოვებინა. ასეთი მოკვდავი იყო ფთიაში მცხოვრები მირმიდონების მეფე პელევსი, მაგრამ საპატარძლო სულ არ მიილტვოდა ქორწინებისაკენ.
მასზე დაქორწინების სურვილით ერთმანეთს ექიშპებოდნენ ზევსი და პოსეიდონი, მაგრამ პომეთემ გადააფიქრებინა ზევსს.
ქორწინება
thumb|200px|პელეი მისდევს თეტიდას ფეტიდა რამდენიმე ხნის განმავლობაში თავს არიდებდა პელევსს, ის თხოვნით მიმართავდა ხან ცეცხლს, ხან წყალს, ხან ლომს, ხან გველს (ოვიდიუსის მიხედვით, ფრინველს, ხეს, ვეფხვს), მაგრამ პელევსი ქირონის რჩევებით ყველა წინააღმდეგობას ართმევდა თავს და იმარჯვებდა, ბოლოს და ბოლოს სანამ არ დაეუფლა თეტიდას. პელინის მთებში კენტავრ ქირონის გამოქვაბულში იყო ქორწილი, სადაც ბრწყინვალე საჩუქრებით მოვიდა ყველა ოლიმპიელი ღმერთი. პტოლემეოს გეფესტიონის მიხედვით, ზევსმა თეტიდას აჩუქა ფრთები, გეფესტოსმა პელევსს ხმალი, აფროდიტემ — ფიალა ეროტის გამოსახულებით, ჰერამ — კაცის ტანსაცმელი (Χλαμύς), ათენამ — სალამური,.
ამ ქორწინებიდან დაიბადა ერთადერთი ვაჟი აქილევსი. ფსევდო-ჰესიოდესის თქმით, თეტიდას ჰყავდა რამდენიმე (ვარაუდით 6) ვაჟი, მაგრამ ყოველთვის ახალდაბადებულ ვაჟს მდუღარე ქვაბში ავლებდა (ან ცეცხლში), რათა შეემოწმებინა მოკვდავია თუ არა ბავშვი. ასე იყო სანამ არ დაიბადა აქილევსი, რომელიც დროზე იქნა გადარჩენილი მამის მიერ, ამიტომ თეტიდამ მიატოვა ქმარი.
თეტიდა და მისი ვაჟი
პელევსის მიტოვების შემდეგ თეტიდა როგორც ზღვის ღვთაება ჩასახლდა ზღვის ფსკერზე, საიდანაც თვალყურს ადევნებდა თავისი ვაჟის ბედს. მისი განზრახვით აქილევსი (რომელსაც უწინასწარმეტყველეს რომ ტროა იქნება აღებული მისი დახმარებით, მაგრამ თვითონ დაიღუპება) — გოგოდ გადაცმული აღსაზრდელად მიბარებული ჰყავდა სკიროსის მეფეს ლიკომედეს, ვის ქალიშვილებთანაც იზრდებოდა აქილევსი (ნახე. დეიდამია). და ილიადა სადაც ის იღებს უშუალო მონაწილეობას აქილევსის ბედის გადაწყვეტაში.
სქოლიო
კატეგორია:ნერეიდები
Oecophylla atavina
Oecophylla atavina — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Oecophylla-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ხელმწიფე-აჩრდილი
ხელმწიფე-აჩრდილი (Shadow King) — გამოგონილი პერსონაჟი, რომელიც ცნობილია Marvel Comics-ის მიერ გამოცემული კომიქსების წიგნებიდან. იგი ერთ-ერთი უძველესი და ყველაზე ძლევამოსილი მუტანტია. ამაჰლ ფაროუკი კაცობრიობისთვის საფრთხეს ათწლეულების მანძილზე წარმოადგენდა. იგი პირველი ბოროტი მუტანტია, ვინც ჩარლზ ქსავიეს შეხვდა, დაარწმუნა რა იგი იქს-ადამიანების არსებობის აუცილებლობაში. ხელმწიფე-აჩრდილი მუდამ ცდილობდა მსოფლიოზე გაბატონებას. მას გამუდმებით ებრძოდნენ იქს-ადამიანები, თუმცა მისი ბოლომდე დამარცხება ვერც ერთხელ ვერ შეძლეს.
გამოცემის ისტორია
კომიქსებში იქსტრიმი იქს-ადამიანები და იქს-ადამიანები:ნამდვილი მეგობრები ირკვევა, რომ აჩრდილთა ხელმწიფე ასტრალური სამყაროს მკვიდრია, რომელიც კაცობრიობის გარიჟრაჟიდან მოყოლებული არსებობს. იგი არის დემონი, რომელიც სხვა ინდივიდის გონებასა და სხეულს იმორჩილებს ძლიერი ტელეპათიური უნარის მეშვეობით და იყენებს მის შესაძლებლობებს სხვების დამორჩილების მიზნით. როგორც გვერდითი ეფექტი, მუტანტის სიხარბის, ჰედონიზმისა და თვითკონტროლის უნარის არქონით, ხელმწიფე-აჩრდილის დიდი ხნის ”მასპინძლები” ხშირად არაჯანსაღად გასუქებულები რჩებიან.
გამოგონილი პერსონაჟის ბიოგრაფია
ხელმწიფე-აჩრდილი არსებობს ფსიქიკური ენერგიის სახით, რომელსაც გააჩნია საშინელი სიძულვილი კაცობრიობის მიმართ.
ორმოციან წლებში, მან ჰიტლერის აგენტებთან - ვოლფგანგ ვონ სტრაკერთან და გეისტთან ერთად შეიმუშავა მზაკვრული გეგმა, რის მიხედვითაც განიზრახეს ინგლისის მეფის საიდუმლოდ ჩანაცვლება ნაცისტების მზარდამჭერით.
წლების შემდგომ, ხელმწიფე-აჩრდილი, კრიმინალი ლორდ ამაჰლ ფაროუკის სხეულით კაიროში ქუჩის კრიმინალურ ბანდას ხელმძღვანელობს. ამ დაჯგუფებაში ახალგაზრდა შტორმიცაა გაწევრიანებული. ფაროუკი ფსიქიკურ ბრძოლაში იწვევს პროფესორ ჩარლზ ქსავიეს, ისინი ასტრალურ სამყაროში, ასტრალური სხეულებით იბრძვიან. შედეგად, ხელმწიფე-აჩრდილი მარცხდება და მისი ფიზიკური სხეული იღუპება, ასტრალური ფორმა კი ახალ სამყაროში გადადის. ბოროტ მუტანტთან ბრძოლის შემდგომ გადაწყვიტა ქსავიემ დაეარსებინა გუნდი იქს-ადამიანები, რომელიც კრიმინალ მუტანტებს შეებრძოლებოდა.
დამარცხებულმა ხელმწიფე-აჩრდილმა პროფესორზე შურისძიება და მისი განადგურება განიზრახა. მან დაიმორჩილა ახალგაზრდა მუტანტის, კარმას სხეული. იგი ქსავიეს ახალი მუტანტების ერთ-ერთი წევრია და გააჩნია გონებრივი უნარი, ფსიქიკური გავლენა იქონიოს სხვა ინდივიდებზე. კარმა ერთ-ერთი მისიის შესრულებისას გაუჩინარდა. თანაგუნდელებმა იფიქრეს, რომ იგი აფეთქებისას დაიღუპა, რეალურად კი ბოროტმა ხელმწიფე-აჩრდილმა კარმას უნარი მისსავე წინააღმდეგ გამოიყენა. მიუხედავად მისი ცდისა, შტორმი და სხვა ახალი იქს-ადამიანები ჩასწვდნენ კარმას ნამდვილ გონებას, შედეგად მან ხელმწიფე-აჩრდილი განდევნა სხეულიდან და ბოროტი მუტანტი კვლავ ასტრალურ სამყაროში დააბრუნა.
მრავალი წლის მანძილზე არ გამოჩენილა იგი, თუმცაღა კვლავ ცოცხალი იყო. მას არ გააჩნდა სხეული და შესაბამისად, არავითარი კავშირი ფიზიკურ სამყაროთან. ამისთვის, ხელმწიფე-აჩრდილმა დაიმორჩილა FBI-ს აგენტის, ინსპექტორ იაკობ რეისზის გონება და სხეული, შედეგად დაძლია შტორმი და გაბატონდა მუირის კუნძულზე მცხოვრები აურაცხელი მუტანტის გონებაზე. იგი კიდევ ერთხელ შეებრძოლა ჩარლს ქსავიეს, თუმცა კვლავინდებურად დამარცხდა. სამაგიეროდ, პროფესორი ინვალიდის ეტლს მიაჯაჭვა, მისი ვაჟი - დევიდი კი კომაში ჩააგდო.
გარკვეული დროის შემდგომ, ხელმწიფე-აჩრდილი ახალი ფორმით (აფრიკული ობობა-ღმერთის - ანანასის სახით) შეეცადა იმ აფრიკულ ტომზე თავდასხმას, რომელიც შტორმს ქალღმერთივით ეთაყვანებოდა, თუმცა იგი პსილოკმა დაამარცხა. მან მთელი თავისი ტელეპათიური შესაძლებლობები გასწირა, რათა ბოროტი მუტანტი ასტრალურ სამყაროში დაეტყვევებინა.
მას შემდგომ, რაც ჯეიმი ბრადოკი გააცოცხლებს პსილოკს, ხელმწიფე-აჩრდილი კვლავ თავს აღწევს ტყვეობას. ალისფერი ჯადოქრის ძალის მეშვეობით, იგი გადადის ახალ სამყაროში, სადაც იმორჩილებს პროფესორ ქსავიესა და მის გუნდს. ხელმწიფე-აჩრდილი მათ ”ბნელ იქს-ადამიანებს” უწოდებს.
ხელმწიფე-აჩრდილმა დაიმორჩილა მათი რეალობის პროფესორი ქსავიე, დაამარცხა იქს-ადამიანები და მათი გონების კონტროლი შეძლო. კომიქსის მიხედვით, დედამიწა 616-ზე, ქსავიე შეეცადა ნოქტიურნის, მარველის გოგონასა და კატა-აჩრდილის დაძლევას და მისი კონტროლის ქვეშ დამორჩილებას, თუმცა ქსავიე მარცხდება და საბოლოოდ კროსმორის ციხეში ხვდება. მას იქს-ადამიანები შავი ისრის, ალბიონისა და ლაიონჰართის დახმარებით გამოიხსიან. ამავე კომიქსში, ხელმწიფე-აჩრდილი შეეცდება ლაიონჰართზე ზემოქმედებას, თუმცა სპეციალური ხელსაწყოს მეშვეობით იგი გაანეიტრალებს ხელმწიფე-აჩრდილის შესაძლებლობებს, სპეციალურ ყელსაკიდს ჩამოკიდებს ე.წ. ”ბნელ პროფესორ ქსავიეს”, რისი მეშვეობითან ხელმწიფე-აჩრდილს მის სხეულში გამოამწყვდევს, გულმკერდის არეში ღადავს პროფესორს და საბოლოოდ ორივე მუტანტს ერთად ანადგურებს.
მალე ირკვევა, რომ ეს სიკვდილი მხოლოდ დროებითია. ხელმწიფე-აჩრდილი კვლავ ჩნდება კომიქსში, ამჯერად უაკანდას სამეფოში, სადაც ახალი იქს-ადამიანების ერთ-ერთი წევრის, ჯენთლის მეშვეობით კლავს უაკანდელ ქურუმს, შემდგომ კი შავი პანტერას სხეულს იმორჩილებს იმ მიზნით, რომ გაანადგუროს მისი დიდი ხნის მეტოქე - შტორმი, პანტერას მეუღლე. კომქსის მიხედვით, ხელმწიფე-აჩრდილი აღწევს მიზანს და შტორმსაც იმორჩილებს, თუმცა საბოლოოდ მარცხდება, ვინაიდან შტორმმა უაკანდას პანტერის ღმერთს, ბასტს საშუალება მისცა დამამლულიყო მის გონებაში, რათა შური ეძია ხელმწიფე-აჩრდილზე იმის გამო, რომ დაიმორჩილა შავი პანტერას გონება.
აპოკალიფსის ჟამი
აპოკალიფსის ჟამის მიხედვით, ხელმწიფე-აჩრდილი აპოკალიფსის ერთ-ერთი აგენტი ხდება. მისი მეშვეობით აპოკალიფსმა ყველა ტელეპათი დაამარცხა. აპოკალიფსის მარცხის შემდგომ კი მისი ამჟამინდელი მდებარეობა და მდგომარეობა უცნობია.
რესურსები ინტერნეტში
კატეგორია:1975 წლის კომიქსების პერსონაჟები კატეგორია:კომიქსების პერსონაჟები კატეგორია:Marvel Comics-ის მუტანტები კატეგორია:Marvel Comics-ის ბოროტმოქმედები კატეგორია:Marvel Comics-ის ტელეპათები
ტრიბონიანე
მინი|ტრიბონიანე ტრიბონიანე (დ. დაახლ. 500 — გ. 547) — ბიზანტიელი იურისტი, რომელმაც უმნიშვნელოვანესი როლი ითამაშა რომის სამართლის კოდიფიკაციისა და სისტემატიზაციის პროცესში.
იმპერატორ იუსტინიანე პირველის განკარგულებით ტრიბონიანე იყო იმ საკანონმდებლო (საკოდიფიკაციო) კომისიის ერთ-ერთი წევრი, ხოლო მოგვიანებით მისი თავმჯდომარე, რომლის მიერაც შედგენილი იქნა სამი დიდი კრებული: ინსტიტუციები, დიგესტები, ანუ პანდექტები და იუსტინიანეს კოდექსი, რომელიც წარმოადგენს სამართლის ისტორიაში ერთ-ერთი უდიდესი ძეგლის Corpus Juris Civilis ნაწილს. თითოეულმა ამ კრებულმა კანონის ძალა მიიღო. იმპერატორმა კი აკრძალა მათი კომენტირება.
ლიტერატურა
კატეგორია:ბიზანტიელი იურისტები კატეგორია:გარდაცვლილი 547
მალი-სედიაკი
მალი-სედიაკი (Бәләкәй Сиҙәк; Малый Седяк) — სოფელი რუსეთის ფედერაციაში, ბაშკირეთის რესპუბლიკის ბიჟბულიაკის რაიონში.
2010 წლის მონაცემებით სოფელში ცხოვრობს 505 ადამიანი. რაიონულ ცენტრ ბიჟბულიაკიდან დაშორებულია 18 კილომეტრით. უახლოესი რკინიგზის სადგურია პრიუტოვო, რომელიც დაშორებულია 38 კმ-ით.
2002 წლის აღწერის მიხედვით მოსახლეობის უმრავლესობას ჩუვაშები შეადგენენ (87 %).
სქოლიო
კატეგორია:ბიჟბულიაკის რაიონის სოფლები
მარკოს-ხუარესის დეპარტამენტი
მარკოს-ხუარესის დეპარტამენტი (Departamento Marcos Juárez) — დეპარტამენტი არგენტინაში, კორდობის პროვინციაში.
არგენტინის სტატისტიკის ეროვნული ინსტიტუტის მონაცემებით, 2001 წელს დეპარტამენტის მოსახლეობა 99 761 ადამიანს შეადგენდა. ფართობი 9 490 კმ²-ია.
დეპარტამენტის ადმინისტრაციული ცენტრია ქალაქი მარკოს-ხუარესი.
რესურსები ინტერნეტში
კატეგორია:კორდობის პროვინციის დეპარტამენტები
Red Bull GmbH
„შეზღუდული პასუხისმგებლობის საზოგადოება რედ ბული“ (Red Bull GmbH) — ავსტრიული კომპანია, ყიდის ენერგიულ სასმელ რედ ბულს. 2011 წლის მონაცემებით, 4 631 მილიარდი ქილა იქნა გაყიდული 161 ქვეყანაში. რედ ბულ გმბჰ-ს მფლობელების ადგილმდებარეობა Fuschl am See-შია, რომელიც ავსტრიაში მდებარეობს.
ისტორია
კომპანია დაფუძნებული იქნა დიტრიხ მატეშიტზის მიერ, რომელსაც ჰქონდა იდეა რომ წარედგინა სასმელი ევროპისთვის. მატესიტზი იყო მარკეტინგის დირექტორი Blendax-ში, რომელიც გერმანული კბილის პასტის კომპანიაა. 1982 წელს, როდესაც სტუმრობდა ტაილანდს, მან აღმოაჩინა Krating Daeng (სიტყვასიტყვით "red bull"), რომელიც ტაილანდში ჩაის მსგავსი ენერგიული სასმელი იყო, დაეხმარა მას განეკურნა ბიორითმში. 1984 და 1987 წლებს შორის, მატეშიტზი მოშუაბდა TC ფარმაცევტადნ (ბლენდექსის ლიცენიის) რომ ადაპტირება მოეხდინა კრატინგ დაენგის ევროპის მომხმარებლისთვის. ამავე დროში, მატეშიძმა და ჩალეო იუვიდეამ, რომელიც მფლობელი იყო კრატინგ დაენგის, დააარსეს კომპანია სახელად Red Bull GmbH; თითოეულმა $500,000 ინვესტიცია განახორციელა და 49/49 % გაიყვეს კომპანია, 2% კი ჩალეოს ვაჟს ჩარლემს ერგო, მაგრამ შეთანხმდნენ რომ კომპაია მატეშიზს უნდა ემართა. Red Bull GmbH ჩრდილიდან გამოსვლა “ავსტრიაში” დაიწყო, სადაც სახელი რედ ბული 1987 წელს გამოაჩინა, სასმელი კი ოდნავ გაზიანი და არცთუ ისე ტკბილი იყო. როგორ თავდაპირველი ტაილანდური რეცეპტი. საბოლოოდ კი ავსტრიულმა კომპანიამ აშშ-ს თითქმის ნახევარი ბაზრის დაუფლება შეძლო, ხოლო 80% მეტი მოახერხა სხვადასხვა ქვეყნებში.
2006 წელს, ფორბსის მიერ გამოქვეყნებულ სტატიაში, ჩალეო იყო ნახსენები მსოფლიოში ყველაზე მდიდარ პერსონებში 292-ე ადგილით, რომელსაც 2.5 მილიარდზე მეტი გააჩნია, რაც შეეხება მატეშიტს ის 317-ე ადგილს იკავებდა.
რედ ბულის დისტრიბუცია
რედ ბულის კომპანია ასევე დისტრიბუციას და რეკლამირებას უწევს სხვადასხვა სასმელებს, როგორებიცაა: Simply Cola, Carpe Diem და Sabai Wine Spritzer (რომელიც მოგვიანებით ასოცირებული იქნაThai Siam Winery ტაილანდში).
მარკეტინგი
რედ ბული ხშირად ატარებს აქციას კოლეჯის სტუდენტებს შორის, სატაც უფასოდ ურიგდება ხოლმე რეკლამირების თვალსაზრისით. სტრატეგია იქნა წარმატებული, რამაც გაყიდვების სწრაფი ზრდა გამოიწვია. რედ ბული მალევე გახდა ცნობილი როგორც მარკეტინგული თვალსაზრისით, როგორც ქალაქის ახალგაზრდა პროფესიონალებისთვის, რომელასვ ფუძედ უდევს ბევრი კამპანია. ასევე რედ ბულის სლოგანი არის "რედ ბული გაფრთიანებს" და "არ არის რედ ბული - არ გაქვს ფრთები" რაც სტიმულირებას უწევს ენერგეტიკულ სასმელს.
სპორტის სპონსორობა
რედ ბულის ვირუსად მოდებას სხვადასხვა სფეროებში ისიც დაერთო რომ რედ ბულსი გახდა სპონსორი ბევრი ექსტრემალური სპორტის სახეობის: ყვინთვა, თხილამურებით სრიალი, BMX, ფრენაში, ასევე სკეიტბოარდის სხვადასხვა სახეობებში. 1990 წელს რედ ბული იყო სპონსორი მენიჩბე Xeno Müller, რომელმაც ოლიმპიურ თამაშებზე ოქროს მედლის მოპოვება შეძლო 1996 წელს. ამის გარდა მოთხილამურე Tanner Hall-ის სპონსორიც იყო, წომელმაც X თამაშებში ოქროს მოპოვება შეძლო half-pipe სტილში. რედ ბული ასევე არის მფლობელი და კონდუქტორი ფლუგთაგის ("ფრენის დღე" გერმანიაში); კომპანია ასევე არის მფლობელი საკუთარი ვერსია საპნის-ყუთის დერბის, რომელსაც რედ ბულის საპნის ყუთი ეწოდება და ამჟამად Cincinnati-ში, ოჰაიოში იმართებ; ასევეკომპანია ატარებს კონკურს ხელოვნების დარგში, სადაც მონაწილეებს ევალებათ შექმნან ნიმუში რედ ბულის გამოყენებით; ასევე რედ ბული არის მფლობელი Red Bull BC, რომელიც ინდივიდუალური შეჯიბრია ბრეიქდენსში.
რედ ბული არის სპონსორი ასევერამოდენიმე მოტორ სპორტის სახეობების, სადაც კომპანიას ასევე DTM აქვს (გერმანიის მასტერების ტური) სადაც განსაკუთრებით ასპონსორებს Abt Audi-ს გუნდს; დაქარ რალიში სპონსორია კამაზ მასტერის; VW რეისში კი Touareg გუნდის სპონსორია; KTM - Factory Motocross გუნდის; Moto - GP;
რედ ბული ასევე სპონსორია NASCAR-ს მრბოლელ Brian Vickers და Kasey Kahne-ს, ხოლო ფორმულა 1-ში კი Christian Klien და Vitantonio Liuzzi. კომპანია ასევე ასპონსორებს ახალგაზრდა კანადელ მრბოლელ Robert Wickens და მის თანაგუნდელ John Michael Edwards, რომლებიც მონაწილეობას იღებენ Champ Car Atlantic Series; ასევე უამრავ სხვა მრბოლელს: რალის მრბოლელი - Travis Pastrana; Moto GP მრბოლელებს Nicky Hayden და Dani Pedrosa; ამერიკულ სუპერბაიკში (AMA) მრბოლელ Eric Bostrom, Ben Bostrom და Jake Zemke, ხოლო ბრიტანულ სუპერბაიკში (BSB) მრბოლელ Jonathan Rea, Eugene Laverty და Ryuchi Kiyonari; 2007 წლიდან მოყოლებული რედ ბული არის NASCAR-ს ორი ახალი გუნდის სპონსორი; ტაი იუნიტმა ფილიპინელ პარტიორებთან ერთად, რეფორმები გაატარა და დააარსა Red Bull Barako კალათბურთის გუნდი, რომელიც მონაწილეობს ფილიპინების კალათბურთის ასოციაციაში (PBA) 2000 წლიდან მოყოლებული. ეს გუნდი კი ერთ-ერთი წარმატებული სპორტული კლუბი გახდა ფილიპინებში, რომელმაც 3-ჯერ მოახერხა PBA ჩემპიონის ტიტულის მოგება.
სპორტის მფლობელობა
რედ ბულმა დიდი რეკლამირება შეძლო მას შემდეგ რაც კომპანიამ არაერთი სპორტული გუნდი შეისყიდა და გადაიფორმა როგორც რედ ბული.
მოტოსრპოტი
მოტოსპორტში, რედ ბული არის მფლობელი რედ ბულ რასინგის (ყოფილი იაგუარ რასინგი) და ასევე სკუდერია ტორო როსოსი (ყოფილი მინარდი) F1 გუნდების. (სკუდერია ტორო როსო არის იტალიური რედ ბულის გუნდი). ორივე გუნდი წარმატებულად მონაწილეობს F1-ში. რედ ბულ რასინგი 2010 და 2011 წელს გახდა კონტრუქტორის და მრბოლელის ჩემპიონი, მას შემდეგ რაც 7 წელში დააგროვეს გამოცდილება.
2006 წელს, რედ ბულმა ასევე წარადგინა რედ ბულ რასინგი ნასკარში.
ფეხბურთი
2005 წელს რედ ბულმა MetroStars შეიძინა, რომელიც მლს წევრია თამაშობს ნიუ-იორკის სახელით, თუმცა დაბინავებულია ნიუ ჯერსიში. შესყიდვის შემდეგ, კომპანიამ მეტროსტარსაც გადაუკეთა სახელი და საბოლოოდ ნიუ-იორკ რედ ბულზი დაარქვა. კომპანიამ გუნდს ასევე ახალი სტადიონი აუშენა, რომელიც 2010 წლის 20 მარტს გაიხსნა და სტადიონსაც „რედ ბულ არენა“ ჰქვია.
2007 წელს, რედ ბულმა ბრაზილიის დაბალ დივიზიონში დაიწყო ასპარეზობა რედ ბულის სახელით, რომელიც სან-პაოლოში მდებარეობს.
მანქანები რეკლამისთვის
დამატებით სპორტულ სპონსორობისთვის, რედ ბულმა გამოიგონა MET (მობილური ენერგიის გუნდი) პროგრამა. გუნდი უმეტესწილად კოლეჯის სტუდენტებისგან შედგება, რომლებიც ატარებენ რედ ბულის მიერ სპეციალურ შექმნილ მანქანებს. მრბოლებები აღჭურვილები არიან რედ ბულის ლოგოთი, რომელიც უმეტესწილად მანქანის ემბლემაზე დიდია ხოლმე (სუზუკი ვიტარა, მინიკუპერიმ SportTrac, და ა.შ.). გუნდის ყოველდღიური მისია არის სპორტული ივენთების ჩატარება, საქმიანი საღამოების ჩატარება, კოლეჯის ივენთები, გაყიდვების ცენტრები და ა.შ. მობილური ენერგიის გუნდი ასევე არიან გასწავლულები რომ გაუწიონ რეკლამირება ენერგეტიკულ სასმელს მომხმარებელთან.
თვითმფრინავები რეკლამისთვის
კომპანია ბევრ ისტორიულ შეკეთებულ საფრენ აპარატებს იყენებს სარეკლამო აქციებში, რომელთა შორისაა:
იხილეთ აგრეთვე
ნიუ-იორკ რედ ბულზი
რესურსები ინტერნეტში
კატეგორია:ავსტრიის კომპანიები
ანზორ თამარაშვილი
ანზორ თამარაშვილი (დ. 14 სექტემბერი, 1947, ახალციხე — გ. 22 თებერვალი, 2023) — ქართველი მუსიკოსი, პედაგოგი, პოლიტიკოსი.
1976 წელს დაამთავრა ქ. თბილისის ზაქარია ფალიაშვილის სახელობის მეორე სამუსიკო სასწავლებელი გუნდის დირიჟორის სპეციალობით. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკიდან „საქართველოს მოქალაქეთა კავშირი“.
რესურსები ინტერნეტში
კატეგორია:დაბადებული 14 სექტემბერი კატეგორია:დაბადებული 1947 კატეგორია:ახალციხეში დაბადებულები კატეგორია:გარდაცვლილი 22 თებერვალი კატეგორია:გარდაცვლილი 2023 კატეგორია:ქართველი პედაგოგები კატეგორია:ქართველი მუსიკოსები კატეგორია:საქართველოს V მოწვევის პარლამენტის წევრები კატეგორია:საქართველოს ღირსების ორდენის კავალრები
რიაზანის სამთავრო
მინი|რიაზანის სამთავროს სიმბოლო რიაზანის სამთავრო — ძველი რუსეთის ფეოდალური სამთავრო, რომელიც 1129 წელს გამოეყო მურომ-რიაზანის ქვეყანას. მონღოლთა შემოსევამ იგი უკიდურესად დასცა. XIV საუკუნეში კვლავ გაფართოვდა პოლიტიკური და ეკონომიკური კავშირი ძველ რუსულ მიწებთან, ოქროს ურდოსა და ლიტვასთან. XV საუკუნეში მოსკოვის დიდი სამთავროს გავლენის ქვეშ მოექცა, ხოლო დაახლოებით 1521 საბოლოოდ შეუერთდა მას.
ლიტერატურა
კატეგორია:რუსეთის ისტორია კატეგორია:ყოფილი სლავური სახელმწიფოები
ეკორეგიონი
მინი|250პქ|ყვითელი ხაზით გამოყოფილია ამაზონის ტყეების ეკორეგიონის საზღვრები ეკორეგიონი — ლანდშაფტური ერთეული, რომელიც გამოიყოფა არსებული ბიოგეოგრაფიული ერთეულების გათვალისწინებით. წარმოადგენს ხმელეთისა და აკვატორიის მსხვილ გარკვეულ მონაკვეთს, რომელიც გამოირჩევა ბიოტურად ერთფეროვანი გაერთიანებით.
ველური ბუნების საერთაშორისო ფონდის კლასიფიკაციით, დედამიწის ტერიტორიაზე გამოიყოფა 8 მსხვილი ეკოლოგიური ზონა, რომელიც თავის მხრივ, იყოფა ეკორეგიონებად. ეკოლოგიური რეგიონი იკავებს ხმელეთისა და აკვატორიის შედარებით დიდ ტერიტორიებს. სულ ხმელეთზე გამოიყოფა 867 ეკორეგიონი. ეკორეგიონები გამოიყოფა ზოო- და ბოტანიკურ-გეოგრაფიული ნიშნებით; გარდა ამისა, ითვალისწინებენ ბუნებრივ გეოგრაფიულ საზღვარს (როგორებიცაა კონტინენტური საზღვრები და მთათა სისტემები).
ლიტერატურა
კატეგორია:ბიოგეოგრაფია
კარლის ხიდი
thumb|250px|კარლის ხიდი კარლის ხიდი — განთქმული ისტორიული ხიდი პრაღაში მდინარე ვლტავაზე, აკავშირებს ქალაქის ნაწილებს მალა-სტრანასა და სტარე-მნესტოს.
ხიდის მშენებლობა დაიწყო 1357 წელს მეფე კარლ IV-ის მეთვალყურეობით და დასრულდა XV საუკუნეში. ხიდზე 30 ქანდაკებაა, მისი სიგრძეა 520 მ, სიგანე — 9,5 მ. როგორც მდინარე ვლტავის გადაკვეთის ერთადერთი საშუალება კარლის ხიდი ყველაზე მნიშვნელოვანი დამაკავშირებელი კვანძი იყო ძველ ქალაქს, პრაღის ციხესიმაგრესა და მიმდებარე რაიონებთან 1841 წლამდე. ეს ასევე ქალაქს უმნიშვნელოვანეს სავაჭრო ცენტრის როლს ანიჭებდა აღმოსავლეთ და დასავლეთ ევროპას შორის. ხიდს თავდაპირველად ორი სახელი ჰქონდა: ქვის ხიდი (Kamenný most) და პრაღის ხიდი (Pražský most). თანამედროვე სახელი (კარლის ხიდი) მას 1870 წლიდან ჰქვია.
ირაკლი ოქრუაშვილი
ირაკლი ოქრუაშვილი (დ. 6 ნოემბერი, 1973, ცხინვალი) — ქართველი პოლიტიკოსი. საქართველოს შინაგან საქმეთა მინისტრი (2004), თავდაცვის მინისტრი (2004-2006), ეკონომიკური განვითარების მინისტრი (2006).
ადრეული წლები
ირაკლი ოქრუაშვილი დაიბადა 1973 წლის 6 ნოემბერს ცხინვალში. წარმოშობით არის გორის მუნიციპალიტეტის სოფელ ტყვიავიდან. 1995 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის საერთაშორისო სამართლის ფაკულტეტი, რის შემდეგაც, 2000 წლამდე, ეწეოდა საადვოკატო საქმიანობას.